Un centenar de treballadors d’Endesa a Tarragona protesten per un acomiadament | Notícies / Noticias Tarragona diari digital Tarragona21
Un centenar de treballadors d’Endesa a Tarragona protesten per un acomiadament
Un moment de la concentració dels treballadors de la companyia elèctrica. Foto: ACN
Un centenar de treballadors de la companyia Fecsa Endesa a Tarragona han fet vaga aquest dimarts i s’han concentrat davant del Jutjat Social de la ciutat, com a mostra de suport a un company acomiadat el setembre passat per frau.
Just aquest dimarts se celebrava el judici per l’acomiadament, desencadenat per una irregularitat en el seu comptador de la llum, segons informen fonts del sindicat UGT.
Els treballadors estan convençuts de la innocència de l’empleat -que porta anys a l’empresa assumint diverses responsabilitats-, consideren “il·lògic” tot el procés, en demanen la nul·litat i la readmissió del company. “S’encarregava d’instal·lacions que tenen una vàlua milionària i el jutgen per una minúcia”, ha declarat a l’ACN Miquel Àngel Jiménez, secretari general de la UGT a Endesa Catalunya, segons el qual, no es tracta d’un cas aïllat, sinó que respon a una política “molt bel·ligerant” contra la plantilla de tot l’Estat.
15/01/2018 L’Associació de Veïns Tarragona Centre inicia una campanya contra els orins de gossos
06/07/2015 Entre 250 i 300 tarragonins protestaran demà pels acomiadaments previstos a Catalunya Caixa
18/05/2016 Ciutadans lamenta l’atac a la seva seu a Vila-seca i condemna qualsevol tipus de violència i coacció